### Beslutningstema

I denne sag skal der tages stilling til navngivning af en nordgående sidevej til [adresse] på Rømø. Der arbejdes i øjeblikket med et projekt med helårsbebyggelser, samt et projekt med hotelhytter, som nødvendiggør, at vejen udskilles fra [adresse].

### Sagsfremstilling

I forbindelse med udarbejdelsen af et projekt med hotelhytter på [adresse] på Rømø, er der behov for oprettelse af et antal nye adresser til de nye huse. Det er ikke muligt at rumme disse ved fastholdelse af navnet [adresse], idet der ikke er ledige adresser/husnumre til de nye hytter.

Der er foretaget en høring af Rømø lokalhistorisk forening og arkiv for at høre, om de havde forslag til navngivning af vejen med baggrund i den lokale historie.

Den lokalhistoriske forening har meldt tilbage, at vejen kan kaldes Svenning Østergaard vej, idet den største af markerne, som vejen krydser, har været ejet af den lokale landmand "Valdemar Bach (Jonas Mogensen) Catrine Christiansen." Området har af de lokale været benævnt Jesper Dam.

Navnet Laues Vej er blevet reserveret og godkendt ved Dansk Adresseregister (DAR).

De to bygherrer på vejen er blevet spurgt, om de ønsker at komme med forslag til navngivning af vejen. Begge har meldt tilbage, at de ikke vil blande sig i navngivningsprocessen.

Der foretages høring af ejerne af de ejendomme, som vil skulle ændre adresse.

På baggrund af ovenstående anbefaler forvaltningen, at vejnavnet sendes i høring, og Teknik- og Miljøudvalget samtidig godkender navnet "Laues Vej" under forudsætning af, at der ikke kommer væsentlige indsigelser mod navnet. Kommer der væsentlige indsigelser, vil sagen blive forelagt udvalget på ny.

### Økonomi

For Tønder Kommune er der ingen direkte økonomiske konsekvenser.

### Lovgrundlag

Adresseloven kapitel 2

### Fagchefen for Teknik og Miljø indstiller

at Forvaltningen sender "vejnavnet" i høring, og

at Teknik- og Miljøudvalget godkender vejnavnet "Laues Vej" under forudsætning af, at der ikke kommer væsentlige indsigelser mod vejnavnet.

### Beslutning

Indstillingen godkendt.